Steven Johnson sindroom |Health24
Steven Johnson sindroom
Verlede maand het ek aan u geskryf in verband met my kind, wat met Fibromialgie gediagnoseer was. Ek het hom weereens na 'n spesialis geneem. wat bevind het dat my kind aan Steven Johnson Sindroom ly. Met hierdie diagnose is ek tevrede, aangesien my seun al die simptome ge- had het, en nog steeds sommiges ondervind. Hy het die sindroom ontwikkel na groot dosisse Purbac. Hy kry nog steeds kwaai hoofpyne, rugpyn, borspyn (links) swakheid in bene, moegheid asook kouekoors. Hoe lank gaan dit nog duur voordat al die gifstowwe uit sy gestel is? Ek sal 'n antwoord waardeer. Die spasie is te min om die volle verloop en behandeling van sy siekte te beskryf. Al wat ek nog wil noem, is dat ek hierdie tydperk nooit weer wil beleef nie. Baie dankie vir u tyd.
Answer 2,715 views
RM, dis moeilik om te sê, maar dit behoort nie meer as 2-3 weke te neem nie. die probleem is dat die effek van die middel 'n hele rukkie langer kan aanhou nadat die middel reeds uit die liggaam is. 'n Voorbeeld hiervan is beenmurg onderdrukking wat eers 'n maand later sal herstel.
Wat die Steven-Johnson's sindroom betref; dis snaaks dat daar geen blase of bloedinkies op sy slymvliese was nie, maar ek neem aan dis seker moontlik. Sterkte.